देवेंद्र फडणवीस: कोकणात समुद्राला मिळणारे नद्यांचे पाणी मराठवाड्यात वळवणार #5मोठ्याबातम्या\n1. कोकणातून समुद्राला मिळणारे पाणी मराठवाड्यात वळवणार, मुख्यमंत्र्यांची घोषणा 

कोकणातून समुद्रात वाहून जाणारे पाणी गोदावरी खोऱ्यामध्ये आणून मराठवाडा आणि उत्तर महाराष्ट्र दुष्काळमुक्त करण्याचा निर्धार मुख्यमंत्री देवेंद्र फडणवीस यांनी व्यक्त केला असल्याची बातमी लोकसत्ताने दिली  आहे. 

तसंच वैनगंगेतून वाहून जाणारे पाणी वैनगंगा-नळगंगा बोगद्याच्या माध्यमातून पूर्व आणि पश्चिम विदर्भाला देऊन दुष्काळमुक्त करण्याचा राज्य शासनाचा प्रयत्न असल्याचंही यावेळी मुख्यमंत्री देवेंद्र फडणवीस यांनी सांगितलं. स्वातंत्र्य दिनानिमित्त बोलताना त्यांनी हे सांगितलं.

राज्य शासनाने जलयुक्त शिवारच्या माध्यमातून राज्याला जलपरिपूर्ण करण्याचा प्रयत्न गेल्या पाच वर्षांत केला असं सांगताना मुख्यमंत्र्यांनी म्हटलं की, गेल्या तीन चार वर्षांत कमी पावसामुळे काही भागात दुष्काळाचे संकट अनुभवले आहे. त्यावर मात करण्यासाठी कोकणातून समुद्रात वाहून जाणारे १६७ टीएमसी पाणी गोदावरी खोऱ्यात वळवून मराठवाडा आणि उत्तर महाराष्ट्र दुष्काळमुक्त करण्यात येईल. 

तसंच वैनगंगा नदीचे तेलंगणात जाणारं पाणी वैनगंगा- नळगंगा योजनेत ४८० किमीचा बोगदा तयार करून पूर्व विदर्भ आणि पश्चिम विदर्भात आणण्याचा प्रयत्न आहे.

2. मुकेश अंबानींनी दोन दिवसांत कमावले 29 हजार कोटी

जियो फायबरमुळे रिलायन्स उद्योगसमूहाला घसघशीत फायका झाला असून मुकेश अंबानी यांना दोन दिवसांत 29 हजार कोटी रुपयांचा फायदा झाल्याची बातमी इकॉनॉमिक टाइम्सने दिली आहे. एकीकडे शेअर बाजारात घसरण होत असली तरी रिलायन्सच्या शेअरचा भाव वधारल्यानं मुकेश अंबानींना हा फायदा झाला आहे. 

सोमवारी झालेल्या रिलायन्स उद्योगाच्या वार्षिक सर्वसाधारण सभेत तीन महत्वाच्या घोषणा अंबानी यांनी केल्या. जिओ फायबर लाँच करणे, सौदी ऑईल कंपनी 'अरामको'ला 20 टक्के शेअर्स विकणे आणि 18 महिन्यांत रिलायन्सला कर्जमुक्त करणे या तीन घोषणांनंतर शेअरबाजारात रिलायन्सचा भाव वधारला. रिलायन्सचा शेअर दोन दिवसांत 1162 रुपयांवरुन 1288 रुपयांवर पोहचला. यामुळेच 29 हजार कोटींची कमाई मुकेश अंबानींना करता आली आहे.   

3. दिल्लीत महिलांना दिवाळीपासून मोफत सिटी बस प्रवास 

दिल्ली ट्रान्स्पोर्ट कॉर्पोरेशनच्या बसमध्ये येत्या 29 ऑक्टोबरपासूनअशी घोषणा दिल्लीचे मुख्यमंत्री अरविंद केजरीवाल यांनी काल केली. दिल्ली मेट्रोवरही महिलांना नि:शुल्क प्रवास उपलब्ध करून देण्याच्या...\n\ntl;dr:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया